Бэлисипиэт аан дойдутааҕы күнэ

Бэлисипиэт аан дойдутааҕы күнэ — бэлисипиэт тулалыыр эйгэҕэ харыстабыллаах сыһыаны үөскэтэргэ уонна эт-сиин чэгиэн буоларыгар туһалаах көлө буоларын тоһоҕолоон бэлиэтииргэ Холбоһуктаах Наассыйалар тэрилтэлэрэ бу күнү сыл аайы бэс ыйын 3 күнүн анаабыта. 

ВОЗ биэтииринэн, ханнык баҕарар хамсаныылаах дьарык (хаамыы, бэлисипиэттээһин, күрэс араас көрүҥнэрэ) киһи сааһыттан тутулуга суох эт-сиин чэгиэн буолуутугар улахан суолталаах. Маны таһынан, көлө атын көрүҥнэрэ сайдыбатах сирдэригэр бэлисипиэт барарга-кэлэргэ улахан суолталаах уонна сыанатынан чэпчэки буолан социальнай функцияны сүгэр. Бэлисипиэт куораттар сайдыыларыгар улахан суолталааҕын өйдөөн, ХНТ куораттар салалталарыгар бэлисипэтинэн сылдьыы куттала суох буолуутун хааччыйар дьаһаллары ылынарга сүбэлиир.

Категория:ХНТ бэлиэ күннэрэ
Категория:Бэс ыйын 3